**DECLARAȚIE**

Subsemnata/subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_, și adresa de e-mail/corespondenţă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. de telefon

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de avertizor în interes public,

Pentru a beneficia de protecția privind răspunderea pentru încălcarea confidențialității, conform Legii nr. 361/2022 privind protecția avertizorilor în interes public și pentru a beneficia de măsurile reparatorii, declar prin prezenta că întrunesc următoarele condiții:

1. Mă încadrez într-una din categoriile menționate la art. 2 din Legea nr. 361/2022 privind protecția avertizorilor în interes public și am obţinut informaţiile referitoare la încălcări ale legii, într-un context profesional;

2. Am avut motive întemeiate să cred că informaţiile referitoare la încălcările raportate erau adevărate la momentul raportării şi că respectivele informaţii intrau în domeniul de aplicare al Legii nr. 361/2022 privind protecția avertizorilor în interes public;

3. Am efectuat o raportare internă, o altă raportare externă sau o divulgare publică.

Înțeleg că, pentru a beneficia de măsurile reparatorii\*, trebuie să îndeplinesc cumulativ condițiile de la punctele 1-3 de mai sus, precum și condiția ca represaliile să fie consecința raportării efectuate.

\*Măsurile reparatorii prevăzute se aplică și:

a) facilitatorilor;

b) persoanelor terţe care au legături cu avertizorul în interes public şi care ar putea să sufere represalii într-un context profesional, cum ar fi colegi sau rude ale acestuia;

c) persoanelor juridice deţinute de către avertizorul în interes public sau pentru care avertizorul în interes public lucrează sau cu care are alte tipuri de legături într-un context profesional;

d) avertizorului în interes public care, în mod anonim, a raportat sau a divulgat public informaţii referitoare la încălcări, dar este ulterior identificat şi suferă represalii;

e) avertizorului în interes public care efectuează raportări către instituţiile, organele, oficiile sau agenţiile competente ale Uniunii Europene.

De asemenea, înteleg că, potrivit art. 8, alin. (5), din Legea nr. 361/2022 privind protecția avertizorilor în interes public, *„obligaţia de a păstra confidenţialitatea nu există în cazul în care avertizorul în interes public a dezvăluit în mod intenţionat identitatea sa în contextul unei divulgări publice”.*

Am luat la cunoștință despre faptul că, în vederea protejării împotriva represaliilor, persoanele prevăzute la art. 21 și la art. 20 alin. (3)2 din Legea nr. 361/2022 privind protecția avertizorilor în interes public beneficiază de măsurile prevăzute la articolul 21, respectiv:

(1) Avertizorul în interes public care efectuează o raportare sau divulgare publică a unor informaţii privind încălcări ale legii nu încalcă dispoziţiile legale sau clauzele contractuale privind divulgarea de informaţii şi nu răspunde pentru raportarea sau divulgarea publică a unor astfel de informaţii, cu condiţia să fi efectuat o raportare sau divulgare publică în condiţiile Legii nr. 361/2022 privind protecția avertizorilor în interes public şi să fi avut motive întemeiate să creadă că raportarea sau divulgarea a fost necesară pentru dezvăluirea unei încălcări a legii. Dispoziţiile art. 1 alin. (4) şi (5) rămân aplicabile.

(2) Avertizorul în interes public care dobândeşte sau accesează date şi informaţii de care are cunoştinţă în virtutea atribuţiilor de serviciu sau a raporturilor de muncă nu răspunde dacă accesarea sau dobândirea are ca scop raportarea sau dezvăluirea publică a unei încălcări a legii, iar raportarea sau divulgarea publică s-a efectuat în condiţiile Legii nr. 361/2022 privind protecția avertizorilor în interes public.

(3) Răspunderea avertizorilor în interes public pentru acte sau omisiuni care nu au legătură cu raportarea sau divulgarea publică sau care nu sunt necesare pentru dezvăluirea unei încălcări a legii este supusă dispoziţiilor de drept comun.

(4) În cadrul procedurilor judiciare care vizează încălcări precum încălcarea dreptului la imagine, încălcarea drepturilor de autor, încălcarea secretului profesional, încălcarea normelor de protecţie a datelor, divulgarea secretelor comerciale sau acţiunile în despăgubire, nu se poate angaja răspunderea persoanelor prevăzute la art. 2 şi art. 20 alin. (3) ca urmare a raportărilor sau a divulgărilor publice efectuate în condițiile Legii nr. 361/2022 privind protecția avertizorilor în interes public. Persoanele prevăzute la art. 2 şi art. 20 alin. (3) au dreptul să invoce respective raportare sau divulgare publică pentru a urmări închiderea cauzei, cu condiţia să fi avut motive întemeiate să considere că raportarea sau divulgarea publică a fost necesară pentru dezvăluirea unei încălcări a legii, în temeiul Legii nr. 361/2022 privind protecția avertizorilor în interes public.

(5) În cazul în care o persoană raportează sau divulgă public informaţii referitoare la încălcări ale legii în condiţiile Legii nr. 361/2022 privind protecția avertizorilor în interes public şi aceste informaţii includ secrete comerciale, o astfel de raportare sau divulgare publică este considerate legală în condiţiile art. 3 alin. (2) din Ordonanţa de urgenţă a Guvernului nr. 25/2019 privind protecţia know-how-ului şi a informaţiilor de afaceri nedivulgate care constituie secrete comerciale împotriva dobândirii, utilizării şi divulgării ilegale, precum şi pentru modificarea şi completarea unor acte normative.

(6) Persoanele prevăzute la art. 2 şi art. 20 alin. (3) care au efectuat o raportare sau divulgare publică în condiţiile Legii nr. 361/2022 privind protecția avertizorilor în interes public au dreptul la repararea integrală a prejudiciului suferit ca urmare a raportării sau divulgării publice.

Data: Semnătura:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_